**3 А клас** **Домашна работа – 22 уч. седмица**

***Литература***

* Моля, прочетете стихотворението **„Мамо“** от *Калина Малина*на **стр. 78** от ***Читанката***. Нека текстът се прочете достатъчно пъти, за да стане гладко.
* Моля, отговорете на въпроса чрез пълни изречения в тетрадката с широки редове:
* **Как мама показва грижа и обич към вас?**
* На децата сме дали да учат **наизуст** стихотворението **„Обич“** от *Дора Габе*на **стр. 70** от ***Читанката***. Хубаво е да го учим отсега, понеже ще го казваме на тържеството в края на учебната година. Може да се опитате да научите 1-ви куплет наизуст за следващата седмица.

***Български език***

* За отсъстващите или забравилите, може да прочетете преговора от вашите тетрадки, от написаното по-долу и/или да гледате клипчето от тук:

[***https://www.youtube.com/watch?v=FG8W2RJ3Ms0&t=1s***](https://www.youtube.com/watch?v=FG8W2RJ3Ms0&t=1s)

Да си припомним, че **глаголите** са части на речта, както съществителните имена, прилагателните имена и личните местоимения.

**Глаголите** са думи, които назовават **действие**.

Откриваме ги с въпросите: **Какво правя? / Какво прави? (за ед.ч.) и Какво правят? (за мн.ч.)**

Аз рисувам. – **Какво правя?** – **Рисувам**.

Учениците пишат. – **Какво правят?** – **Пишат**.

* Грешки при **„о“** и **„у“**

Уплаших се – **уплах** (проверка със сродна дума, в която ударението пада на несигурната гласна);

Обичам – **обич**

Ако няма сродна дума, тогава проверяваме в правописния речник.

* Глаголи, завършващи на **„а“** и **„ат“**

Плет**а** – плет**ат**

Мет**а** – мет**ат**

**! Няма дума в българския език, която да завършва на „ъ“!**

* Глаголи в 1 л., ед.ч., които завършват на **„-м“**, в 1 л., мн.ч. завършват на **„-ме“.**

Аз обича**м** да хапва**м** топла питка. Ние обича**ме** да хапва**ме** топла питка.

* Гл. в 1л., ед.ч., които **НЕ** завършват на **„-м“**, в 1 л., мн.ч. завършват на „-м“.

След като хапнем, аз мия чиниите. Ние мие**м** чиниите след като хапнем.

* Моля, направете упр. **3, 5 и 7** на **стр. 46-47** в Тетрадка № 1.

***Човекът и обществото***

**Втори срок - история**

* Моля, прочетете урока на тема **„Покръстване на България и създаване на славянската писменост“** на **стр. 74-75** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Задължителни въпроси:**

1. **През коя година е хан Борис приел християнската вяра и покръстил българите?**
2. **Какво се е случило през 870г.?**
3. **Кога и какво са направили солунските братя Кирил и Методий?**

**Допълнителни върпоси (по желание):**

1. **Какво е „книжовна школа“? Прочети и запиши от речника на стр.74.**
2. **Кой е създал българската писменост - кирилицата?**